cyanic-selkie/wikianc huggingface dataset:
Vaidmenų žaidimas
Žaidimo meistras
Vienas iš pagrindinių RPG žaidimų bruožų yra žaidimo meistro (vadovo) vaidmuo. Šį vaidmenį atliekantis žaidėjas yra atsakingas už fiktyvaus pasaulio bei kitų žaidėjų veikėjų atliktų veiksmų padarinių ir pačios žaidimo istorijos eigos nupasakojimą. Stalo ir vaidybiniuose RPG žaidimuose šią pareigą atlieka asmuo, kompiuteriniuose vaidmenų žaidimuose – žaidimo variklis. Tačiau kai kuriuose daugelio žaidėjų interneto žaidimuose vaidmenimis žaidėjams suteikiama galimybė atlikti žaidimo meistro vaidmenį, pasitelkiant vaizdinę sąsają, bet visgi žaidimo meistro veiksmus riboja turimos technologijos.
Žaidėjo veikėjas
Kitas įprastas RPG žaidimų bruožas yra žaidėjo veikėjas (personažas), fiktyvaus žaidimo pasaulio veikėjas, kurio veiksmus valdo žaidėjas. Paprastai kiekvienas žaidėjas valdo po atskirą veikėją, iš kurių kiekvienas žaidimo istorijoje vaidina protagonisto vaidmenį.
Ne žaidėjo veikėjas
Kaip priešingybė žaidėjo veikėjui egzistuoja ne žaidėjo veikėjai (personažai), kurie yra valdomi žaidimo meistro arba žaidimo variklio, arba asmenų, padedančių žaidimo meistrui. Ne žaidėjo personažai užpildo fiktyvaus pasaulio populiaciją ir gali eiti antagonisto, pašalinio ar žaidėjo personažo bendražygio vaidmenį.
Istorija
Vienos pirmųjų vaidmenų žaidimų taisyklių buvo pavadintas „Dungeons & Dragons“ („Požemiai ir Drakonai“, 1974 m.), vėliau jis buvo patobulintas ir tapo „AD&D“ – „Advanced Dungeons & Dragons“. Gan sparčiai šios taisyklės išpopuliarėjo visame pasaulyje (taip pat ir Lietuvoje). Jų pagrindu buvo sukurta nemažai vaidmenų žaidimų kompiuteriui („Baldur's Gate“, „Newerwinter Nights“ ir kiti).
Šios taisyklės buvo pritaikytos tam tikram pasauliui (šiek tiek panašiam į J. R. R. Tolkieno Viduržemį) su įvairiomis fantastinėmis būtybėmis.
Tikroviškesnių pasaulių mėgėjams, o ypač mokslinės fantastikos fanams reikėjo kitokių pasaulių, taigi buvo sugalvota nemažai kitų taisyklių – tiek universalių (pvz.: „GURPS“), tiek skirtų tam tikriems žaidimų tipams (burtininkų pasauliui, kaip antai „Ars Magica“, planetų užkariavimui, siaubo žanro žaidimams, kaip antai „Vampire: The Masquerade“, „Call of Cthulhu“ ir pan.)
Vaidmenų žaidimų populiarumas ženkliai sumažėjo XX a. paskutinio dešimtmečio viduryje, pasirodžius kolekcionuojamų kortų žaidimams („Magic: The Gathering“, vėliau gausybei kitų).
Stalo vaidmenų žaidimai
Vaidmenų žaidimai, kuriuos žaidžiama sėdint veidas į veidą (paprastai aplink stalą). Už žaidimo pasaulį ir žaidėjų sąveiką su juo yra atsakingas žaidimo meistras, kuris nustato taisykles ir nusako žaidimo pasakojimo eigą. Žaidėjai, laikydamiesi žaidimo taisyklių ir gairių, stengiasi kuo geriau suvaidinti savo veikėją, priimdami kritinius sprendimus ir atlikdami tam tikrus veiksmus. Paprastai tai atliekama žodiniu būdu, t. y. vaidinant.
Vaidybiniai vaidmenų žaidimai
thumb|right|250px|Vaidybinio vaidmenų žaidimo (LARP) žaidėjai Vaidybiniai vaidmenų žaidimai (LARP) nuo stalo vaidmenų žaidimų skiriasi tuo, kad nėra žaidžiami prie stalo, o veikiau fiziniu būdu atviroje erdvėje. Čia žaidėjai dar giliau susitapatina su savo žaidžiamu veikėju, kadangi jų atliekami veiksmai laikomi jų veikėjų veiksmais. Tokiuose žaidimuose paprastai dėvimi rūbai ir ginkluotė, kurie atitinka žaidimo vyksmo vietą.
Vaidmenų žaidimai elektroninėje terpėje
Vaidmenų žaidimai, pritaikyti žaisti su kompiuteriu. Tai pats savaime labai platus žanras, apimantis gausybę požanrių. Vieni kompiuteriniai RPG žaidimai žaidžiami vieno žaidėjo, kiti − daugelio žaidėjų, tarpusavyje prisijungusių kompiuterių tinklu ar internetu.
Ne internetiniai vaidmenų žaidimai
Ne internetu žaidžiami kompiuteriniai vaidmenų žaidimai gali būti socialinio pobūdžio, kuomet pagrindinė tikslo siekimo priemonė yra ne grubi jėga, o bendravimas su ne žaidėjų personažais (NPC, ), kuriuos valdo žaidimo meistras (šiuo atveju kompiuteris). Taip pat tokiuose žaidimuose kovos yra sumažintos iki minimumo arba išvis pašalinamos. To pasiekiama arba mechanikos dėka (veikėjai labai lengvai miršta) arba pasaulio santvarkos dėka (nusikaltimai greitai išaiškinami ir baudžiami). Kaip priešingybė jiems egzistuoja vadinamosios skerdynės (hack and slash), didžiuma laiko veikėjai užsiima oponentų naikinimu ir geresnių daiktų bei pinigų rinkimu. Tokio tipo žaidimuose praktiškai nėra socialinio žaidimo elementų, o veikėjams keliamos užduotys paprastai skirtos tik skerdynių pateisinimui.
Internetiniai vaidmenų žaidimai
Dar kitaip vadinami MMORPG. Tai vienas labiausiai paplitusių internetinių žaidimų žanrų, kuriame galima žaisti grupėje draugų atliekant užduotis, renkant žaidimo pasaulio pinigus, kovojant prieš įvairius sutvėrimus. Dažniausiai tokiuose žaidimuose renkama patirtis, dėl kurios kyla žaidėjo lygis, galima išmokti naujų sugebėjimų, kurie praverčia kovoje su aukštesnio lygio sutvėrimais.
Taktiniai (strateginiai) vaidmenų žaidimai
Taktiniai (arba strateginiai) vaidmenų žaidimai vienija RPG ir strateginių video žaidimų žanrus. Šie žaidimai paprastai turi siužetinę liniją, veikėjų charakterių tobulinimo sistemas, daug vaizdo intarpų, būringų RPG žaidimams. Iš taktinių žaidimų bruožų naudojama ėjimų kovos sistema ir kiekvieno kovos dalyvio atskirai naudojamos izometrinės erdvės. Tarp žinomiausių tokių žaidimų pavyzdžių minimos „Final Fantasy Tactics“, „Fire Emblem“, „Disgaea“, „Ogre Battle“ ir „Tactics Ogre“, „Shining Force“ žaidimų serijos.
Literatūriniai RPG
Tai ne žaidimai, o fantastinių kūrinių žanras, kuriame aprašyti iš tikro egzistuojantys ar įsivaizduojami vaidmenų žaidimai. LitRPG – naujai atsiradęs fantastikos žanras, kuriame kūrinio siužetas pagrįstas kompiuterinių vaidmenų žaidimų žaidimu. Pvz., veikėjas, naudodamas virtualios tikrovės įrangą žaidimo metu atsiduria žaidimo pasaulyje, kartais jo kūnas miršta, o žaidimo pasaulyje atsiduria tik jo sąmonė (tokie kūriniai priklauso dviem žanrams – ir LitRPG, ir papuolenių fantastikai). Daliai LitRPG kūrinių būdinga tai, kad cituojami kompiuterio pranešimai apie turimas ar didėjančias prigimtis ir kitas charakteristikas, patirties taškų kaupimą ir pan.
Stalo vaidmenų žaidimai Lietuvoje
thumb|250px|„[[Kariai ir Magai“ žaidimo taisyklių rinkinys.]] Lietuvoje vaidmenų žaidimai fantastų klubuose populiarūs jau ne vieną dešimtį metų. Pagrindiniai fantastų klubai, kuriuose žaidžiami stalo vaidmenų žaidimai: Vilniuje – „Lauretaur“, Kaune – „Feniksas“. Vilniuje rengiami vaidmenų žaidimų turnyrai.
1992 m. spalio mėn. išleistos pirmojo lietuviško vaidmenų žaidimo „Kariai ir magai“ taisyklės. Parengė K. Beitas, redaktorius G. Beresnevičius. 1994−1996 m. K. Beitas paruošė II kartos papildytas ir išplėstas taisykles. 2003 m. A. Urbanavičius, perėmęs K. Beito surinktą medžiagą, paruošė III kartos taisykles. 2005 m. buvo paruoštas ir „Lengvas taisyklių rinkinys“, skirtas pradedantiems žaidėjams. 2008 m. ėmė veikti „Kariams ir magams“ bei kitiems vaidmenų žaidimas skirta svetainė.
Atlanta
Istorija
Atlantos apylinkėse iki baltųjų pasirodymo gyveno čerokiai ir krikai. 1823 m. šioje teritorijoje prasidėjo baltųjų gyvenviečių kūrimas. 1843 m. šioje vietoje įsikūrusi gyvenvietė prie geležinkelio pavadinta Marthasville, pagal Džordžijos valstijos gubernatoriaus dukters vardą.
Sportas
1996 m. mieste vyko XXVI vasaros olimpinės žaidynės.
Mieste žaidžia:
Kultūra
1991 m. mieste vyko Mis Pasaulis 1991.
Kanteikiai
Kanteikiai – kaimas Akmenės rajono savivaldybėje, 4 km nuo Alkiškių.
Leonas Jasinskas (1914)
Leonas Jasinskas (1914 m. rugpjūčio 24 d. Penčnievas, Lodzės vaivadija, Lenkija – 1978 m. lapkričio 12 Vilnius) – Lietuvos chemikas organikas, chemijos mokslų kandidatas.
Biografija
1943 m. baigė Vilniaus universiteto Matematikos ir gamtos fakulteto Chemijos skyrių, 1955 m. chemijos mokslų kandidatas. Nuo 1944 m. dirbo Vilniaus universiteto Chemijos fakultete, 1959–1961 m. dekanas, 1946–1976 m. Organinės chemijos katedros vedėjas; 1960 m. docentas.
Tyrimų sritys – polisacharidai, cikliniai diketonai, pirimidino dariniai.
Žemieji Svirnai (Ukmergė)
Žemieji Svirnai – viensėdis Ukmergės rajono savivaldybėje, 7 km nuo Vidiškių.
miniatiūra|220px|left|Senųjų kapinių liekanos prie kelio
Laskovskiai
Laskovskiai – kaimas Lenkijos šiaurės rytuose, Vižainio valsčiuje, Suvalkų apskrityje, Palenkės vaivadijoje. Kaimas yra apie 3 km į rytus nuo Vižainio, apie 34 km į šiaurę nuo Suvalkų ir 142 km į šiaurę nuo vaivadijos centro Balstogės. Kaimas yra 1,2 km nuo Lietuvos.
Didžiaburnės
Didžiaburnės (Opistognathidae) – ešeržuvių (Perciformes) šeima. Paplitusios Atlanto ir Ramiajame vandenyne, koralinių rifų zonoje. Dydis 10-20 cm. Galva, burna ir akys didelės palyginus su likusia kūno dalimi. Turi vieną ilgą nugarinį peleką su 9-12 dyglių. Smėlėtame dugne įsirausia urvelius, kuriuose slepiasi. Minta planktonu ir kitais smulkiais organizmais.
Šeimoje 4 gentys, 60 rūšių:
Vytautas Kanevičius
Vytautas Kanevičius (g. 1950 m. rugsėjo 13 d. Padvarių km.,Kaišiadorių rajonas) – Lietuvos ir Kazlų Rūdos savivaldybės politinis bei visuomenės veikėjas.
Biografija
1969 m. baigė Vilniaus politechnikumą, technikas – šilumininkas. 1973–1979 m. neakivaizdžiai studijavo Maskvos valstybiniame geologijos institute, 1976–1979 m. – Marksizmo-leninizmo universiteto prie Lietuvos CK Ekonomikos fakultete.
1997 m. Ž. Stepanauskienės firmos „Mingrada“ direktoriaus pavaduotojas, V. Kanevičiaus įmonės „Komprema“ savininkas – direktorius. 2009–2019 m. Kazlų Rūdos savivaldybės meras.
2000–2003 m., 2003–2007 m., 2007–2011 m. ir nuo 2011 m. Kazlų Rūdos savivaldybės tarybos narys.
2020 m. suteiktas Kazlų Rūdos Garbės piliečio vardas.
Lietuvos verslo darbdavių konfederacijos Kazlų Rūdos skyriaus pirmininkas.
Life Is Good
Life Is Good – vienuoliktasis amerikiečių reperio Nas studijinis albumas, išleistas 2012 m. liepos 13 d. Anot atlikėjo, įkvėpimo šiam albumui jis sėmėsi iš skyrybų su žmona, R&B atlikėja Kelis. Albumas susilaukė labai gerų kritikų įvertinimų ir, per pirmą savaitę JAV pardavus 149 tūkstančius kopijų, debiutavo pirmojoje „Billboard 200“ reitingo vietoje.
Senovės skandinavų kalba
Senovės skandinavų kalba, arba senovės norvegų kalba, – šiaurės germanų kalba, apytiksliai iki 1300 m. vartota Skandinavijos gyventojų. Kalba maždaug aštuntame amžiuje išsivystė iš skandinavų prokalbės, kuri savo ruožtu kilusi iš germanų prokalbės. Po vikingų eros palaipsniui evoliucionavo į dabartines šiaurės germanų kalbas: islandų, Farerų, norvegų, švedų, danų.
Kalifornijos pusiasalis
thumb|200px|Kalifornijos pusiasalis iš palydovo
Kalifornijos pusiasalis, Žemutinės Kalifornijos pusiasalis  – ilgas pusiasalis šiaurės vakarų Meksikoje, skiria Ramųjį vandenyną ir Kalifornijos įlanką. Driekiasi 1250 km šiaurės vakarų – pietryčių kryptimi, nuo Meksikalio iki Kabo San Lukaso. Plotis 50-250 km. Krantai smarkiai raižyti, gausu įlankų ir salelių. Sudaro Žemutinės Kalifornijos ir Pietų Žemutinės Kalfornijos valstijos.
Rytinėje dalyje iškilę vulkaniniai ir kristaliniai masyvai, siekiantys 3096 m aukštį (Pikačo del Diablo k.); vakaruose leidžiasi į 1000–1500 m aukščio plokščiakalnį, bei žemumas. Būdingos dykumos ir subtropiniai krūmynai.
Algimantas Ambrazevičius
Biografija
1955 m. baigė Kauno politechnikos institutą, 1960 m. apgynė disertaciją „Plokštės šilumos atidavimo klampių skysčių sraute tyrimas“, technikos mokslų kandidatas, 1984 m. Baltarusijos mokslų akademijos branduolinės energetikos institute apgynė disertaciją „Šilumos mainai rekuperatyviškai grūdinant dujas“, technikos mokslų daktaras
1964-1968 m. Kauno politechnikos instituto dėstytojas. 1955-1990 m. dirbo Fizikinių techninių energetikos problemų institute; 1969-1990 m. Aukštos temperatūros srautų laboratorijos vadovas. Nuo 1991 m. Vilniaus Gedimino technikos universiteto, nuo 1992 m. ir Lietuvos karo akademijos dėstytojas, nuo 1991 m. profesorius.
Darbai apie šilumos mainų įrenginius, plazmotronus, iš plazmos chemijos. 16 išradimų autorius.
Radziūčiai
Radziūčiai (tarmiškai Radzūcai, ) – kaimas Lenkijos šiaurės rytuose, Seinų valsčiuje, Seinų apskrityje, Palenkės vaivadijoje. Kaimas yra apie 9 km į šiaurės rytus nuo Seinų ir apie 120 km į šiaurę nuo vaivadijos centro Balstogės. Istoriškai suskirstytas į tris dalis: Daržai (seniausia gyvenama vieta), Radžiūčiai (pagrindinė dabar gyvenama vieta) ir Bruzgos (mažiausia kaimo dalis). Galadusio ežeras. Upė Šturminė. Pelkės: Plynė, Mašnelankė, Samanynas, Paputinas, Lygiapabalis, Zotvaras, Dzidzėja, Tamošabalė. Keliai į Žagarius ir buvusį Pagavieniškių kaimą. Valsčiaus keliai: Radžiūčiai – Jonaraistis, Radžiūčiai – Žagariai ir Radžiūčiai – Gavieniškiai.
Istorija
Nuo XIII-XIV a. iki 1795 m. kaimas priklausė Lietuvos Didžiajai Kunigaikštystei. Pavadinimas kildinamas iš gyvulių prižiūrėtojo (gal kerdžiaus) Radzūno. 1595 m. kaimas paliudytas rašytiniuose šaltiniuose kaip Radutino, kuris priklausė Lazdijų seniūnijai. XVIII a. viduryje priklausė Benkevičiams, po 1863 metų dvarelį įsigijo Kasperavičiai. Pagal 1920 m. liepos 12 d. Lietuvos ir Tarybų Rusijos taikos sutartį kaimas buvo priskirtas Lietuvos Respublikai. Pagal 1921 m. lenkų valdžios atliktą gyventojų surašymą kaime buvo 180 gyventojų, iš kurių 37 lenkai ir 143 lietuviai. Tarpukaryje vaikai lankė Bubelių kaimo mokyklą. Apie 1937–1938 m. Radžiūčiuose įkurta lenkiška pradinė mokykla, nuo 1952 metų buvo leista dėstyti lietuvių kalbą. Mokytojais buvo Juozas Kubilius, Antanas Murinas, Jurgis Sidaris ir kt. 1974 m. mokyklą uždarė. Nuo 1960 m. veikė Juodeliškės bibliotekos filialas. 1959 m. sausio 3 d. įsikūrė Lenkijos visuomeninės kultūros draugijos padalinys. Iki 1976 m. liepos 1 d. kaimas priklausė Suvalkų vaivadijos Berznyko valsčiui. 1975-1998 m. priklausė Suvalkų vaivadijai.
Žymūs žmonės
Vincas Mazurkevičius – kunigas, Alytaus parapijos vikaras, vokiečių kariuomenės sušaudytas prie bažnyčios 1941 m. birželio 22 d.
Žemynos žolės riedulio stadionas
Žemynos žolės riedulio stadionas – žolės riedulio stadionas Vilniuje. Įrengta sintetine danga, apšvietimas, tribūnos. Adresas - Čiobiškio g. 16. Stadionu naudojasi ir Vilniaus Žemynos gimnazija.
Stadione vyksta Lietuvos žolės riedulio čempionatai.
Laukūnai
Laukūnai – kaimas Ukmergės rajono savivaldybėje, 8 km nuo Vidiškių.
Gegužiai (Vilkaviškis)
Gegužiai – buvęs kaimas Vilkaviškio rajono savivaldybėje, 1 km nuo Šikšnių.
Toksoplazmozė
[[File:Toxoplasmosis (3785989291).jpg|thumb|Toksoplazmozė
Toksoplazmos sandara
Šią ligą sukelia viduląstelinis parazitas toksoplazma (lot. Toxoplasma gondii). Sudėtingą toksoplazmos sandarą galima stebėti tik elektroniniu mikroskopu. Prieš pradėdami nagrinėti šią ligą išnagrinėsime šio parazito sandarą. Yra kelios žmogaus toksoplazmos (lot. Toxoplasma gondii) morfologinės formos:
Toksoplazmos užsikrėtimo būdai
žvėrys, graužikai - ėsdami užkrėstus toksoplazmomis gyvūnus.
• Sąlyčio (kontaminaciniu) būdu- užsikrečiama parazitams patekus per odą, gleivinę, akių junginę- tvarkant užkrėstų gyvūnų skerdieną, apdorojant mėsą, lupant kailius.
• Per placentą (transplacentiniu būdu) – nuo motinos užsikrečia vaisius.
Toksopalazmos raida
Toksoplazma formuojasi dviejuose šeimininkuose. Galutiniai šeimininkai yra katinių šeimos atstovai (naminė katė, tigras, leopardas). Galutiniai šeimininkai yra tie, kuriuose gyvena parazitas ir kuriame jis dauginasi. Tarpiniai šeimininkai- žmogus, naminiai ir laukiniai žinduoliai ir paukščiai. Tarpiniuose šeimininkuose parazitas gyvena tik tam tikrą gyvenimo stadiją. Į tarpinio šeimininko organizmą patenka:
• Oocistos, kurių viduje yra sporozoitai, per maistą, užterštą užsikrėtusių kačių išmatomis, per nešvarias rankas;
• Audinių cistos, turinčios viduje merozoitų, patenka suvalgius užkrėstos mėsos.
Iš oocistų atsiskyrę sporozoitai, o iš cistų - merozoitai aktyviai prasiskverbia pro žarnų sienelę ir patenka į šeimininko žarnyno ląsteles. Parazitai konoidu prisitvirtina prie šeimininko ląstelės membranos, roptrijos išskiria sekretą, kuris sąlyčio vietoje žaloja šeimininko ląstelės membraną ir pro susidariusią angą, sukamaisiais judesiais įsiskverbia į ląstelės vidų. Čia ląstelės viduje jie auga ir nelytiškai dauginasi dviem būdais: išilgai dalydamiesi pusiau, vidinio pumpuravimo (endodiogenijos) būdu. Po kelių kartotinių dalijimųsi tarpinio šeimininko ląstelės viduje susidaro laikinos dukterinių parazitų sankaupos (8-20 ir daugiau merozoitų), kurios neturi savo apvalkalo ir yra apsuptos bendra ląstelės membrana. Šios parazitų sankaupos yra vadinamos tariamosiomis cistomis. Pažeistos šeimininko ląstelės suyra, o išsilaisvinę merozoitai patenka į kraują, išnešiojami po visą organizmą ir patenka į kepenų, blužnies, limfmazgių, inkstų, griaučių raumenų, širdies raumens ląsteles, plaučių alveoles ir kitus vidaus organus, kurių ląstelėse vėl formuojasi tariamosios cistos. Formuojantis šeimininko imunitetui prieš parazitą, dažnai jau 3-4 dieną po užsikrėtimo, merozoitų dauginimosi intensyvumas sulėtėja ir liga pasidaro lėtinė. Šiuo ligos periodu pradeda formuotis parazito ramybės stadija- cista- parazitų sankaupos šeiminko audiniuose (nuo kelių dešimčių iki 3000 merozoitų). Aplink šias sankaupas iš šeimininko jungiamojo audinio elementų susidaro tvirtas cistos apvalkalas, mažinantis parazitų skverbimosi į naujas ląsteles galimybę. Šiose cistose parazitai dauginasi labai lėtai ir ilgai būna gyvybingi. Šeimininko organizme cistos ilgus metus, kartais net visą gyvenimą, gali būti ramybės būsenos, nepasireiškiant jokiems klinikiniams požymiams. Bet sutrikus šeimininko organizmo imuninės sistemos funkcijai, merozoitai gali išsilaisvinti iš cistų ir sukelti toksoplazmozės proceso paūmėjimą. Lytinė toksoplazmų gyvybinio ciklo fazė vyksta tiktai katės bei kitų katinių šeimos (Felidae) individų žarnyne. Katė gali užsikrėsti cistomis suėdusi užkrėstos žalios mėsos ar tarpinį šeimininką (pelę, paukštį) bei aplinkoje esančiomis oocistomis. Jos žarnyne iš cistų ar oocistų išsilaisvinę merozoitai prasiskverbia į žarnų gleivinės epitelio ląsteles, jose auga ir nelytiškai dauginasi. Po kelių merozoitų kartų dalis merozoitų virsta mikrogametocitais ir makrogametocitais. Iš makrogametocitų susidaro makrogameta, iš mikrogametocitų- mikrogameta. Šioms susiliejus (įvykus kopuliacijai) susidaro zigota- oocista, kuri su išmatomis pasišalina į išorę. Palankiomis sąlygomis per 2-5 paras joje susidaro dvi sporocistos, turinčios po keturis sporozoitus. Tokia oocista yra invaziška tiek tarpiniam, tiek galutiniam šeimininkui. Užsikrėtusi katė tris savaites kasdien išskiria po 2-20 milijonų oocistų, kurios gali būti invaziškos vienerius metus.
Ligos požymiai
Toksoplazmozė gali būti įgyta ir įgimta. Atsižvelgiant į ligos eigą, ji skirstoma į ūminę ir lėtinę.
Įgyta toksoplazmozė
Įgimta toksoplazmozė
Įgimta toksoplazmozė nustatoma, jei nėščia moteris suserga ūmine toksoplazmoze, ir merozoitai pro placentą pereina į vaisiaus kraujo apytaką. Jei parazitas į vaisių patenka ankstyvuoju nėštumo laikotarpiu, dažniausiai įvyksta abortas arba kūdikis gimsta negyvas, neišnešiotas. Jei vaisius užsikrečia vėlyvuoju motinos nėštumo laikotarpiu, kūdikis gimsta turėdamas įgimtą toksoplazmozę. Liga prasideda ūmiai, kūdikis karščiuoja, atsiranda odos išbėrimas, didėja kepenys ir blužnis, pasireiškia gelta, plaučių uždegimas. Dalis kūdikių, esant ūminei stadijai miršta, o kitiems liga pereina į poūminę stadiją, kuri pasireiškia sunkiais centrinės nervų sistemos ir vidaus organų pažeidimais. Kūdikiui gali pasireikšti encefalitas (galvos smegenų uždegimas), meningoencefalitas (galvos smegenų dangalų uždegimas), gali būti pažeistos akys. Dažnai prasideda hidrocefalija (skysčių susikaupimas galvos smegenų skilveliuose), psichikos sutrikimai.
Įgimta toksoplazmozė pasitaiko daug rečiau nei įgyta, bet klinikiniai jos simptomai sunkesmi. Galima užsikrėsti toksoplazmomis nuo sergančio ūmine toksoplazmoze ligonio, perpilant jo kraują arba organų transplantacijos atveju. Kitais atvejais žmogus yra biologinė „aklavietė“ toksoplazmozės plitimui.
Lėtinė toksoplazmozė
Daugumai ligonių toksoplazmozė turi lėtinę eigą. Jai būdinga subfebrili temperatūra (neaukšta, iki 38,0C), lėtinė intoksikacija, limfmazgių padidėjimas, kepenų ir kitų organų pažaidos. Ligonis skundžiasi bendru silpnumu, apetito sumažėjimu, nemiga, galvos skausmais, padidėjusiu širdies plakimu, skausmais širdies srityje, raumenų, sąnarių skausmais, regos sutrikimais. Liga gali tęstis kelis mėnesius.
Profilaktika
Asmeninė
Asmeninė - kruopščiai plauti šviežias daržoves, plauti rankas po darbo darže, negerti nevirinto vandens, vartoti tinkamai termiškai apdorotą mėsą, kiaušinius, pieną. Neleisti vaikams bučiuoti kačių, miegoti su jomis vienoje lovoje, uždengti vaikų smėlio dėžes, kai vaikai jose nežaidžia, po žaidimo smėlio dėžėje krupščiai nuplauti rankas. Nėščioms moterims reikėtų vengti sąlyčio su katėmis ir nevalyti dėžučių, kuriose yra katės išmatų, be guminių pirštinių; gaminant maistą vengti ragauti bei valgyti žalią mėsą.
Visuomeninė
Visuomeninė - bendros sanitarijos priemononės, asmens higiena, ypač tų, kurie augina ir prižiūri gyvulius, apdoroja ir gamina mėsos produktus. Būtina naminių gyvūnų veterinarinė kontrolė. Nėščias moteris būtina profilaktiškai tirti, kad būtų galima kuo anksčiau nustatyti toksoplazmos antikūnų atsiradimą kraujyje, ir jas gydyti.
Prušanka Barankai
Prušanka Barankai  – kaimas Lenkijos šiaurės rytuose, Bransko valsčiuje, Bielsko apskrityje, Palenkės vaivadijoje. Nuo XIII–XIV a. iki 1569 m. Liublino unijos priklausė Lietuvos Didžiajai kunigaikštystei.
Kantrimaičiai
Kantrimaičiai – kaimas Raseinių rajono savivaldybėje, 14 km nuo Šiluvos.
Hermann Oldenberg
Hermann Oldenberg (Hermanas Oldenbergas 1854 m. spalio 31 d. – 1920 m. kovo 18 d.) – vokiečių indologas ir budologas, vienas reikšmingiausių Vedų ir ankstyvojo budizmo specialistas.
Biografija
Gimė Hamburge. Berlyne ir Giotingene studijavo klasikinę filologiją ir indologiją. Vėliau tapo profesoriumi Kylyje ir Giotingene.
Oldenbergo studija Buddha: His Life, his Doctrine, his Order (1881) (Buddha: jo gyvenimas, doktrina ir bendruomenė), paremtas tekstais Pali kalba tapo viena svarbiausių tų laikų budizmo studijų, o Prolegomena tapo svarbiausiu darbu filologiniuose Rigvedos tyrinėjimuose.
Taip pat į anglų ir vokiečių kalbas Oldenbergas išvertė nemažai reikšmingų tekstų, iš kurių paminėtini trys Vinayana ir du Grhyasutrų tomai (kartu su Th. W. Rhys Davids) bei du savarankiški Vedų tomai.
Leškiemis
Leškiemis – kaimas Lenkijos šiaurės rytuose, Vižainio valsčiuje, Suvalkų apskrityje, Palenkės vaivadijoje. Kaimas yra apie 7 km į pietvakarius nuo Vižainio, apie 31 km į šiaurę nuo Suvalkų ir 139 km į šiaurę nuo vaivadijos centro Balstogės.
Istorija
Nuo VIII a. pr. m. e. iki XIX a. šioje teritorijoje gyveno lietuviams artima baltų gentis – jotvingiai. Nuo XIII-XIV a. iki 1795 m. kaimas priklausė Lietuvos Didžiajai Kunigaikštystei. Pagal 1920 m. liepos 12 d. Lietuvos ir Tarybų Rusijos taikos sutartį kaimas buvo priskirtas Lietuvos Respublikai. 1975-1998 m. priklausė Suvalkų vaivadijai.
Tūris
Tūris – geometrinė objekto savybė, trimatės erdvės dalis, kurią objektas užima. Tai trijų dimensijų Euklido erdvės taškų aibės, kurią riboja geometrinis kūnas, Lebego matas. Paprasčiausių geometrinių kūnų tūris išreiškiamas aritmetikos formulėmis, o sudėtingesnių – integralu.
Tūrio sužinojimo būdai
Tūrį galima sužinoti:
Tūrio matavimo būdai
Kai kurių kietų objektų (pvz., obuolio) tūris gali būti sužinomas panardinant į vandenį ir išmatavus išstumto vandens kiekį (tūrį). Tam naudojami matavimo cilindrai ar menzūros.
Tūrio matai
Tūrio matai pateikti straipsnyje „Matavimo vienetai“.
Tūrio apskaičiavimo formulės
Paprasčiausia tūrio formulė, skirta apskaičiuoti kubo tūrį, yra V = a3 (čia a – kubo briauna). Daugelyje geometrinių formulių, susijusių su apskritimais ir sferomis, atsiranda iracionalusis skaičius π.
Tūrio ryšys su tankiu
Vidutinis objekto medžiagos tankis (tūrinis tankis) paprastai nustatomas objekto masę dalinant iš objekto tūrio.
Tedžonas
Tedžonas  – miestas Pietų Korėjos vidurio vakaruose. Didelis susisiekimo mazgas. Išvystyta šilko, medvilnės, mašinų, maisto pramonė. Apylinkėse išgaunamos volframo rūdos.
Istorija
Tedžonas ilgą laiką buvo nedidelis kaimas. Tačiau 1905 m. nutiesus geležinkelį Seulas-Pusanas ir čia pastačius stotį, gyvenvietė pradėjo augti. 1926 m. valdant japonams buvo nutiestas geležinkelis į Mokpą ir tai dar labiau paspartino miesto plėtrą. Dabar tai antras miestas šalyje pagal augimo spartą.
1993 m. Tedžone vyko Pasaulinė paroda.
Pavadinimo kilmė
Anksčiau miestas vadinosi Hanbat, kas senąja korėjiečių kalba reiškė „platus laukas“. Dabartinis pavadinimas (Taejŏn arba Daejŏn) dabartine kalba reiškia tą patį.
Švietimas
Mieste įsikūrę nemažai universitetų, privačių ir valstybinių tyrimų centrų. Žinomiausi iš jų yra: Korėjos mokslo ir technologijų institutas (KAIST), Čungnamo valstybinis universitetas, Pėčė universitetas, Usong universitetas, Informacinių technologijų vystymo institutas, Euldži universitetas, Hanbat valstybinis universitetas, Tedžono universitetas, Korėjos kosmoso tyrimų institutas.
Sportas
Tedžone 2002 m. vyko XVII pasaulio futbolo čempionatas.
Ulongas
thumb|200px|Susukti ulongo arbatos lapeliai Ulongas – dalinės fermentacijos arbata kilusi iš Kinijos. Taivanas yra antras po šios arbatos tėvynės pagal gamybos apimtis. Nuo kitų arbatos rūšių skiriasi fermentacijos trukme – oksidacija sustabdoma etape, esančiame maždaug tarp žaliosios ir juodosios arbatos. Procesas užtrunka 2–3 dienas. Išvertus iš kinų kalbos ulongas reiškia juodojo drakono arbata. Kokybiška arbata pasižymi išsiskiriančia išvaizda – lapeliai būna susukti į kamuoliukus, kurie arbatą užplikius išsiskleidžia.
Gamyba
Ulongo arbata neretai aromatizuojama pridedant įvairių žiedlapių (chrizantemų, jazminų ar kitų) ir eterinių aliejų. Yra ir ulongų aromatizuotų pieno garais.
Paruošimas
Vandens temperatūra – 90–100 °C. Kad arbata iškart neatšaltų, indas turi būti pašildytas. Šiai arbatai idealūs yra Jiksing molio indai. Geriausi rezultatai pasiekiami naudojant šaltinio vandenį, nes jame esančios mineralinės medžiagos suteikia arbatai savito skonio.
Susišaudymas O.K. Korale (filmas)
Susišaudymas O.K. Korale – 1957 m. JAV sukurtas ir 2 Oskarams nominuotas vesternas, sukurtas pagal realius 1881 m. spalio 26 d. įvykius.
Turinys
Garsus Laukinių Vakarų šerifas Vaitas Erpas ketina pasitraukti iš pareigų ir atsidėti ramiam gyvenimui. Dodž Sityje jis susitinka seną savo pažįstamą, profesionalų kortuotoją ir puikų šaulį Doką Holidėjų, nuolat įklimpsantį į įvairias nemalonias situacijas. Kol Erpas stengiasi palaikyti mieste tvarką, Holidėjų palieka jo draugė Keitė, susidedanti su banditu Džoniu Ringo.
Erpas įsimyli kortuotoją Laurą Denbou, su kuria ketina praleisti savo likusias dienas, tačiau brolių pagalbos prašymas priverčia Vaitą pakeisti planus: jis pasieka moterį ir keliauja pas brolius į Tumstouną. Šių kelias susikirto su gyvulių kontrabanda iš Meksikos besiverčiančiu Klentonu, kuris neketina nutraukti savo nusikalstamos veiklos bei Tumstouno terorizavimo. Broliai meta Klentonui iššūkį, tačiau netrukus vienas jų nužudomas. Likę 3 broliai Erpai ir prie jų prisijungęs sunkiai sergantis Dokas Holidėjus susigrumia su Klentono žmonėmis O.K. Kerolo rančoje...
Apdovanojimai
left |thumb|140px|Kadras iš filmo
Radziuškė
Radziuškė – kaimas Lenkijos šiaurės rytuose, Seinų valsčiuje, Seinų apskrityje, Palenkės vaivadijoje. Kaimas yra apie 4 km į vakarus nuo Seinų ir apie 112 km į šiaurę nuo vaivadijos centro Balstogės. Valsčiaus keliai: Radziuškė – Babonys ir Radziuškė – krašto kelias Nr. 27px|DW653.
Istorija
Nuo XIII-XIV a. iki 1795 m. kaimas priklausė Lietuvos Didžiajai Kunigaikštystei. Pagal 1920 m. liepos 12 d. Lietuvos ir Tarybų Rusijos taikos sutartį kaimas buvo priskirtas Lietuvos Respublikai. Iki 1976 m. liepos 1 d. kaimas priklausė Suvalkų vaivadijos Berznyko valsčiui. 1975-1998 m. priklausė Suvalkų vaivadijai.
Laiškenis
Laiškenis (Mercurialis) – karpažolinių (Euphorbiaceae) šeimos augalų gentis, kuriai priklauso žoliniai augalai su plonais priešiniais lapais. Gentis pavadinta senovės romėnų prekybos dievo Merkurijaus vardu.
Europoje auga 8-10 rūšių, Azijoje – viena. Lietuvoje auga dvi rūšys:
thumb|left|210px|[[Daugiametis laiškenis (Mercurialis perennis)]]
Kantrimiškis (reikšmės)
Kantrimiškiu vadinami kaimai:
Galiniai (Pasvalys)
Galiniai – kaimas Pasvalio rajono savivaldybėje, 4 km nuo Daujėnų.
Evaldas Razulis
Evaldas Razulis (g. 1986 m. balandžio 3 d.) – Lietuvos futbolininkas, puolėjas.
Biografija
Karjerą pradėjo 2002 m. Nafta Mažeikiai klube, vėliau žaidė Rusijoje. 2008 m. sugrįžo į Lietuvą. Žaidė Lietuvos jaunimo rinktinėse. 2012 m. kovo pabaigoje persikėlė į Klaipėdos „Atlanto“ klubą.
Lietuvos rinktinėje debiutavo varžybose prieš Albaniją, jų metu įmušė įvartį.
Trenerio karjera
2020 m. įgijo UEFA B trenerio licenciją. 2023 m. sausio mėn. įgijo UEFA A trenerio licenciją.
Algirdas Ambrazevičius
Algirdas Ambrazevičius (g. 1952 m. rugsėjo 1 d. Vilniuje) – Lietuvos matematikas, fizinių mokslų daktaras.
Biografija
1977 m. baigė Leningrado universitetą. 1981 m. fizikos ir matematikos mokslų kandidatas
Nuo 1981 m. Vilniaus universiteto dėstytojas, nuo 1998 m. Matematikos ir informatikos fakulteto Diferencialinių lygčių ir skaičiavimo matematikos katedros docentas. Darbai iš matematinės fizikos lygčių.
Ukrainos transporto valstybiniai numeriai
Ukrainos transporto valstybiniai numeriai – transporto priemonių numerio ženklai Ukrainoje. Šiuo metu yra 10 tipų valstybinių numerio ženklų skirtingoms transporto priemonėms.
Valstybinai numerio ženklai sudaryti iš 8 simbolių: 2 raidės, 4 skaičiai, 2 raidės. Pirmosios dvi raidės atspindį regioną kuriame transporto priemonė registruota (žr. lentelę), paskutiniosios raidės - seriją. Numerio ženklų fonas - baltas (paprastoms transporto priemonėms), geltonas (autobusams bei taksi), raudonas (laikinai registruojamoms transporto priemonėms). Šio tipo valstybiniuose nemerio ženkluose, kairėje pusėje pavaizduota Ukrainos simbolika: stačiakampio, padalinto į dvi lygias dalis, viršutėje mėlynoje dalyje herbas, apatinėje, geltonoje, šalies kodas - UA.
Regionų kodifikacija
thumb|upright=1.2|Valstybinis numerio ženklas. thumb|upright=1.2
Regionų kodifikacija (1995-2004 - ųjų m. serija)
thumb|300px|Automobilinis numeris. 1995-2004-ųjų serija. 14, TC - [[Lvovo sritis]]
High Voltage (1976 albumas)
High Voltage yra pirmasis tarptautinis australų hard roko grupės AC/DC albumas, išleistas 1976 m. gegužės 14 d. Auštuonias iš devynių albumo dainų parašė Angus Young, Malcolm Young ir Bon Scott. Dainą „Can I Sit Next to You Girl“ parašė broliai Angus Young ir Malcolm Young. Šis albumas buvo sudarytas iš pirmų dviejų grupės albumų, kurie buvo išleisti tik Australijoje ir Naujojoje Zelandijoje.
Prušanka Stara
Prušanka Stara  – kaimas Lenkijos šiaurės rytuose, Bransko valsčiuje, Bielsko apskrityje, Palenkės vaivadijoje. Kaimas yra apie 9 km į šiaurės vakarus nuo Bransko, apie 32 km į vakarus nuo Bielsko ir apie 46 km į pietvakarius nuo vaivadijos centro Balstogės. Kaimas įkurtas apie 1443 metus. Nuo XIII–XIV a. iki 1569 m. Liublino unijos priklausė Lietuvos Didžiajai kunigaikštystei.
Jacek Bąk
Jacekas Bonkas (Jacek Bąk; g. 1973 m. kovo 24 d.) – buvęs Lenkijos rinktinės gynėjas, nacionalinės rinktinės kapitonas.
Pradėjo profesionalo karjerą gimtojo miesto klube būdamas šešiolikos metų, po dvejų metų perėjo į akščiausios lygos Poznanės „Lech“ ir su šiuo klubu jau pirmąjį sezoną laimėjo Lenkijos čempionatą. Po dviejų sėkmingų sezonų persikėlė į Prancūziją, kur 7 metus žaidė Liono „Olympique“, vėliau RC Lens klube. Nuo 2005 metų perėjo žaisti į Kataro Al Rayyan Club.
Nacionalinėje komandoje žaidžia nuo 1993 m. vasario 1 d., su rinktine žaidė visas trejas 2006 m. pasaulio čempionato rungtynes. Po 2008 m. čempionato paskelbė apie karjeros pabaigą rinktinėje.
Uranas
Žodis Uranas gali turėti įvairias reikšmes:
Verslas
Verslas apibrėžiamas kaip veikla, teikianti ir aprūpinanti pirkėjus prekėmis ir paslaugomis. Verslai yra paplitę kapitalistinėje ekonomikoje, kur dauguma iš jų yra privatūs ir tiekia prekes bei paslaugas pirkėjams mainais į kitas prekes, paslaugas ar pinigus. Įmonės taip pat gali būti socialinės ne pelno siekiančios ar valstybinės viešosios įmonės siekiančios konkrečių socialinių ir ekonominių tikslų. Verslas priklausantis keliems asmenims gali būti įregistruotas kaip juridinis asmuo arba bendrai suburta bendrovė. Šalys turi skirtingus įstatymus, kur gali būti aprašomos skirtingos teisės skirtingiems verslo objektams. Verslas gali apimti tam tikrą organizaciją arba vieną konkretų rinkos sektorių, pvz.,: muzikos, filmų produkcijos verslas“. Sudėtinės formos, tokios kaip agroverslas, parodo platesnę žodžio reikšmę, kuri apima visą prekių ir paslaugų tiekėjų atliekamą veiklą. Tikslas yra toks, kad pardavimai viršytų išlaidas ir būtų gaunamas pelnas.
Pagrindinės nuosavybės formos
Įmonių nuosavybės formos varijuoją pagal jurisdikcijas, bet egzistuoja keletas nusistovėjusių pagrindinių formų:
Valdymas
Veiksminga ir efektyvi verslo operacijų priežiūra, vadinama valdymu. Pagrindinės valdymo šakos yra finansų valdymas, žmogiškųjų išteklių valdymas, strateginis valdymas, operacijų valdymas, paslaugų valdymas ir informacinių technologijų valdymas. Savininkai gali administruoti savo verslą patys arba samdyti vadybininkus, kurie tai darys už juos. Nesvarbu ar jie yra savininkai ar darbuotojai, vadybininkai administruoja tris pagrindinius verslo vertės komponentus: finansinius išteklius, kapitalą ir materialus resursus bei žmogiškuosius išteklius. Šie ištekliai yra administruojami mažiausiai penkiuose funkcinėse srityse: teisinės sutartys, gamybos ar paslaugų pateikimas, rinkodara, apskaita ir finansavimas, žmogiškieji ištekliai.
Valstybinių įmonių restruktūrizavimas
Verslo proceso vadyba yra holistinis vadybos požiūris, jog visas verslas susideda iš procesų visumos. Pagrindinis dėmesys kreipiamas į tai, kad visos organizacijos sritys orientuotųsi į klientų norus bei poreikius ir taip būtų skatinamas verslo efektyvumas ir našumas, kartu siekiant inovacijų, lankstumo bei modernizavimo. Stengiamasi nuolat tobulinti šiuos verslo procesus, todėl tai galima apibrėžti kaip „procesų optimizavimo procesu“. Manoma, jog šis požiūris paverčia įmones efektyvesnėmis, našesnėmis bei galinčiomis lengviau keistis negu tradicinis hierarchinio valdymo požiūris.
Organizacija ir valstybės reglamentavimas
Dauguma legalių jusrisdikcijų apibrėžia galimas nuosavybės formas įmonėms, taip sukuriant komercinę teisę kiekvienam tipui.
Pagrindiniai faktoriai turintys įtakos verslo organizavimui: Daugelis komercinių veiklų valdomos per atskirus subjektus kaip bendrovės ar ūkinės bendrijos. Teisinės jurisdikcijos leidžia asmenims organizuoti tokius subjektus užpildant reikalingus dokumentus su atitinkamomis valstybinėmis institucijomis ir sutinkant su kitomis reikalingomis prievolėmis. Akcininkų, partnerių ar narių santykius bei teises dalinai reguliuoja konstituciniai dokumentai ir dalinai jurisdikcijos teisė, kuri priklauso nuo subjekto sukūrimo vietos. Trumpai tariant, įmonės akcininkai, partneriai ar nariai ribotos nuosavybės įmonėse yra apsaugoti nuo asmeninės atsakomybės skoloms bei kitiems įsipareigojimams, kurie priklauso sukurtam atskiram teisiniam subjektui (juridiniam asmeniui). Taip yra apsaugoma savininkų asmeninė nuosavybė nuo verslo nesėkmės, išskyrus atvejus, kai yra tyčinis aplaidumas ar neteisėti veiksmai.
Komercinė teisė
miniatiūra|dešinėje|Biurai Los Andžele
Daugelyje šalių visus įstatymus, kurie turi įtakos verslui, sunku sudėti į vieną šaltinį. Įstatymai gali valdyti darbuotojų ir darbdavių santykius, darbuotojų apsaugą ir saugumą, diskriminaciją prieš amžių, neįgalumą, rasę ir kai kur seksualinę orientaciją, minimalų atlyginimą, sąjungas, darbuotojų atlyginimą, darbo valandas bei atostogas.
Kai kurioms specializuotoms verslo rūšims gali reikti licenzijos dėl įstatymų valdančių patekimą į tam tikras prekybas, okupacijas ar profesijas, reikalaujančias specialaus išsilavinimo, arba didinti pajamas vietos valdžiai. Specialių licenzijų reikalauja šios profesijos: teisė, medicina, lėktuvų pilotai, alkoholio prekeiviai, radijo transliuotojai, padėvėtų automobilių pardavėjai. Lokalioms jurisdikcijoms taip pat gali reikti specialių licenzijų ir mokesčių, kad galėtų valdyti verslą.
Kai kuriems verslams taikomi specialūs reglamentai, pavyzdžiui, sveikatos priežiūros tiekėjams. Aplinkosaugos nuostatai yra sudėtingi ir gali turėti įtakos daugeliui komercinių veiklų.
Kapitalas
miniatiūra|kairėje|Meksikos akcijų birža
Kai verslui reikia gauti pinigų (vadinamam kapitalu), jie gali pasiūlyti pirkti vertybinius popierius. Kapitalas gali būti renkamas privačiomis priemonėmis, pirminiu viešu siūlymu akcijų biržoje ar kitomis priemonėmis.
Didžiosios akcijų biržos – Šanchajaus akcijų birža (Kinija), Singapūro akcijų birža, Honkongo akcijų birža, Niujorko akcijų birža ir NASDAQ (JAV), Londono akcijų birža (Jungtinė Karalystė), Tokijo akcijų birža (Japonija), Meksikos akcijų birža, Bombėjaus akcijų birža (Indija). Daugelis šalių su kapitalo prekyba turi bent vieną biržą.
Įmonės, kurios tapo viešomis, laikosi nuostatų apimančių jų vidinį valdymą, pavyzdžiui, kaip nustatomi vykdomojo valdininko atlyginimas, kada ir kokiomis sąlygomis informacija atskleidžiama akcininkams ir visuomenei. Jungtinėse Amerikos Valstijose šios nuostatos sudaromos ir verčiamos vykdyti JAV vertybinių popierių ir biržos komisijos. Kitos vakarų šalys turi panašius valdžios organus, pavyzdžiui, Kinijoje yra Kinijos vertybinių popierių reguliavimo komisija.
Kiti kapitalo gavimo šaltiniai: lėšų rinkimas internete, rizikos kapitalas, banko paskolos ir skoliniai įsipareigojimai.
Intelektinė nuosavybė
Įmonės kartais turi svarbios intelektinės nuosavybės, kurią reikia saugoti nuo konkurentų. Tai atliekama patentais, autorinėmis teisėmis, prekės ženklais ar verslo paslapčių išsaugojimu. Daugelis įmonių turi pavadinimus, prekinius ženklus ar panašius ženklinimo būdus. JAV patentus ir autorines teises prižiūri federaliniai įstatymai, tuo tarpu prekybos paslaptis ir prekės ženklinimą saugo valstijos įstatymai. Dėl ypatingos intelektinės nuosavybės prigimties, verslui reikalinga apsauga visose srityse, kuriose yra konkurentų. Daugelis šalių pasirašiusios tarptautines sutartis susijusias su intelektine nuosavybe ir įmonės, registruotos šiose šalyse, privalo laikytis valstybinių įstatymų saistomų su šiomis sutartimis. Įmonės gali reikalauti darbuotojų pasirašyti verslo paslapčių saugojimo punktus, kurie ribotų darbuotojų bendravimą su akcininkais ir konkurentais.
Tylioji kalva: apsireiškimas
Tylioji kalva: apsireiškimas  arba Tylioji kalva 2 – 2012 m. siaubo filmas, kuris sukurtas pagal siaubo žaidimą Silent Hill 3; filmo „Tylioji kalva“ tęsinys. Apie tai, kad filmas bus tikrai kuriamas buvo paskelbta American Film Market konferencijoje 2010 metų pabaigoje. Michael J. Bassett yra šio filmo režisierius ir scenarijaus autorius. Filmas pasiekė kino ekranus 2012 m. spalio 6 d. 3D formatu.
2011 m. kovo 15 d. IGN paskelbė, kad Radha Mitchell, Sean Bean ir Deborah Kara Unger iš pirmosios „Tylioji kalva“ filmo dalies taip pat vaidins tęsinyje. Tų pačių metų balandžio 7 d. buvo pranešta, kad filme taip pat vaidins Carrie-Anne Moss ir Malcolm McDowell.
Siužetas
Paauglę Heather Mason per aštuonioliktojo gimtadienio išvakares kankina košmarai, o vėliau dingsta ir jos tėvas. Išsiaiškinusi, kas ji yra iš tiesų, ji priversta nukeliauti į Tyliosios Kalvos miestelį, kuriame dedasi baisūs ir keisti dalykai.
Paskirstymo įrenginys
Paskirstymo įrenginys - elektros įrenginys skirtas priimti ir paskirstyti elektros energiją.
Paskirstymo įrenginį sudaro komutaciniai aparatai, surinkimo ir sujungimo šinos, pagalbiniai realinės apsaugos ir automatikos įrenginiai, matavimo ir apskaitos prietaisai.
Rozdzielnica elektryczna
Daktaras Vatsonas
miniatiūra|180px|right|Iliustracijoje – daktaras Vatsonas (kairėje) ir Šerlokas Holmsas Daktaras Vatsonas, visas vardas John H. Watson – išgalvotas personažas rašytojo Arthur Conan Doyle detektyviniuose kūriniuose apie seklį Šerloką Holmsą, yra pastarojo bičiulis, pagalbininkas, bendražygis. Daugelyje Conan Doyle knygų istorijos sekamos Vatsono pirmuoju asmeniu.
Šerloko Holmso ir daktaro Vatsono garsiausių istorijų rinkiniai yra nuolatos perleidžiami ir vieni labiausiai perkami, o kiekvienais metais sukuriamas bent vienas filmas. „Elementaru, Vatsonai“ – žymiausia ir daugiausiai cituojama Šerloko Holmso frazė.
Daugelyje kūrinių daktaras Vatsonas veikia Šerloko Holmso pavedimu, po to jam atsiskaitydamas apie nuveiktą darbą (pvz., „Baskervilių šuo“), nors kartais ir nelabai sėkmingai („Ledi Frensis Karfeks dingimas“). Gerokai nusileidžia žymiajam detektyvui savo pastabumu bei gebėjimu daryti atliktų stebėjimų išvadas. Kita vertus, jam neįkainojamai pasitarnauja: išgelbėja jo gyvybę ar bent jau protą („Velnio koja“), konsultuoja daugeliu klausimų, dažniausiai susijusių su medicina („Sidabras“, „Boskombo slėnio paslaptis“, „Kraujo spalvos etiudas“), nes pats buvo baigęs medicinos studijas Londono universitete.
Mažuliai (Akmenė)
Mažuliai – kaimas šiaurės vakarinėje Akmenės rajono savivaldybės dalyje, 2 km į pietus nuo Agluonų.
Slupskas
kairėje|miniatiūra|200x200px Slupskas (,, kaš. Stôłpsk) – miestas-apskritis vakarų Lenkijoje, Pamario vaivadijoje. 93 706 gyventojų (2014 m.), to paties pavadinimo apskrities centras. Išvystyta baldų, avalynės, žemės ūkio mašinų, autobusų ir sunkvežimių gamyba. Lankytini objektai: Bohuslavo X pilis, miesto Naujieji vartai, šv. Hiacinto bažnyčia, pilies malūnas, šv. Marijos parapijinė bažnyčia, šv. Jurgio koplyčia, rotušė, senasis paštas ir kt. Per miestą eina turistinis Europos plytų gotikos kelias.
Miestai partneriai
Miestai, su kuriais Slupskas yra užmezgęs partnerystės ryšius:
Lietuviai
Kartu lenkų repatrijantais po Antrojo pasaulinio karo mieste apsigyveno ir lietuviai. Kiek anksčiau Slupske atsidūrė Vakarus nepasiekę karo pabėgeliai iš Lietuvos. 1962 m. gruodžio 30 d. buvo užregistruotas LVKD Slupsko skyrius. Tautiečiai kartu klausėsi paskaitų apie vyskupą ir poetą Antaną Baranauską, dailininką ir kompozitorių M. K. Čiurlionį, 1863 m. sukilimą. 1974-87 m. buvo leidžiamas rašomąja mašinėle spausdintas skyriaus biuletenis. Skyriaus nariai globoja transatlantinių lakūnų Dariaus ir Girėno žūties vietą Pščelnike. 1993–1995 m. mieste gyveno ir Slupsko pedagoginiame universitetete dėstė profesorius dr. Antanas Grigelis.
Šerloko Holmso muziejus
miniatiūra|250px|right|Šerloko Holmso muziejus Londone Šerloko Holmso muziejus  – vienas populiariausių privačių muziejų Londone, Anglijoje, skirtas garsiajam detektyvui Šerlokui Holmsui.
Muziejus veiklą pradėjo 1990 m. kovo 27 d. ir yra įsikūręs Baker Street, vienoje žymiausių pasaulyje gatvių. Namas pažymėtas numeriu 221b tik leidus vietos valdžiai, nes pastatas iš tikrųjų yra tarp nr. 237 ir 241. Tai netoli šiaurinio Baker Street galo centriniame Londone, prie Regento parko.
Muziejus skirtas visų pirma žymiojo detektyvo mėgėjams. 1860–1936 m. šiame pastate veikė nakvynės namai. Nėra išlikę jokių registracijos dokumentų, kas iš tiesų čia buvo apsistoję Viktorijos laikais.
Muziejaus adresas
Tikrasis muziejaus adresas yra ne 221b, o 239. Toks numeris šioje gatvėje nebuvo suteiktas nė vienam pastatui. Kai čia, dviejų miegamųjų ir vieno gyvenamojo kambario bute, esą buvo įsikūręs legendinis seklys, namų numeracija baigėsi 100-uoju. Turbūt dėl šios priežasties rašytojas Arthur Conan Doyle savo herojaus būstui parinko išgalvotą adresą.
Dėl numerio 221b, šiandien kabančio virš įėjimo į muziejų, buvo kilęs ginčas su banku Abbey National. Dar nuo XX a. ketvirtojo dešimtmečio Karališkasis paštas laiškus, adresuotus Šerlokui Holmsui, pristatydavo į banką, įsikūrusį 221 numeriu pažymėtame pastate. Tūkstančiai žmonių iš viso pasaulio garsiajam detektyvui pradėjo rašyti laiškus. Bankas tuo tikslu buvo įdarbinęs žmogų, kuris tvarkė gausią korespondenciją. Bankui persikėlus į kitas patalpas, tik po ilgų muziejaus pastangų laiškus nukreipti tinkama linkme pavyko nuo 2002 m.
Pagal kitą versiją, Šerlokas Holmsas galėjo gyventi Nortumberlendo gatvėje netoli Čering Kroso geležinkelio stoties. Iš pradžių čia buvo nedidelis viešbutis „Northumberland Arms“, dabar veikia aludė, o viršuje įrengtas neva seklio butas.
Kad virš muziejaus įėjimo galėtų pakabinti numerį 221b ir būtų išvengta painiavos, šeimininkai buvo priversti įregistruoti bendrovę pavadinimu „221b Ltd“, nes kompanijoms nedraudžiama be specialaus leidimo ant fasado pasikabinti lentelės su savo pavadinimu.
Ekspozicija
miniatiūra|250px|left|Viename iš muziejaus kambarių Muziejų prižiūri Tarptautinė Šerloko Holmso draugija. Visas senovinis namas yra panašus į aprašytąjį detektyvuose. Interjeras išsaugotas tiksliai toks, kokį skaitytojai įsivaizduoja skaitydami apsakymus, o šiuolaikinį gyvenimą primena tik pro langus prasiskverbiantis didmiesčio triukšmas. Čia lankytojai gali ne tik apžiūrėti įvairiausius žymiojo detektyvo daiktus, pasivaikščioti jo namuose su įtikinamai atkurta kiekviena detalė, susipažinti su slaptais dokumentais, trumpam patiems pasijausti detektyvais.
Pasak legendos, šiame senoviniame pastate gyveno legendinis seklys Šerlokas Holmsas ir daktaras Vatsonas. Teigiama, jog šiuo adresu jie gyveno 1881–1904 m. Butą jie nuomojosi iš ponios Hadson, kuri taip pat tvarkydavo kambarius ir gamindavo maistą. Tai buvę vieni keisčiausių jos nuomininkų: seklys laikydavo savo cigarus anglių kibire, tabaką – šlepetėse, o laiškus – prismeigtus prie paveikslų. Keisti lankytojai, cheminiai eksperimentai ir smuiko muzika vėlyvą naktį buvo nemažas išbandymas poniai Hadson.
Tiek muziejuje, tiek greta įrengtoje suvenyrų krautuvėlėje gausu Šerloko Holmso reikalingų daiktų – nuo firminių cigarų iki kepurių. Lankytojai gali prisėsti ant fotelio prie židinio ir nusifotografuoti, apžiūrėti miegamąjį, o norintys užtraukti dūmą prašomi atsinešti savo pypkę. Čia pat demonstruojamos herojų vaškinės figūros, persiškos šlepetės, medžiotojo kepurė, smuikas, padidinamasis stiklas, užrašų knyga, buteliukai su vaistais, maskavimosi priemonės. Krautuvėlėje gausu unikalių dovanų, keramikos, meno dirbinių su Šerloko Holmso ir daktaro Vatsono atvaizdais.
Gintaras Čekanauskas
Gintaras Čekanauskas (g. 1962 m. Kašonyse, Prienų raj.) – Lietuvos teisininkas, Kauno apygardos administracinio teismo teisėjas.
Biografija
1979 m. baigė Daugų vidurinę mokyklą (Alytaus raj.).
Nuo 1984 m. iki 1987 m. Prienų rajono milicijos komisaras ir tardytojas
Prienų rajono apylinkės prokuratūros prokuroro padėjėjas (1991–1993 m.)